मख’जाथावदि 9 नं बनरगाव बि टि सि बियाबआव राजिब कुमार ब्रह्मनि जानानै बिसायख’थि फोसावदिंनाय मेलआव एन डि एफ बि रन्जन दैमारी हान्जानि फोसावदिं नेहाथारि बि नायजाबआ बंसिगाव गामि आरो साखाथि-फाखाथि गामि घिलागुरी आरो गरामारा गामिनि रायजो-राजाफोरनि सिगाङाव राजिब कुमार ब्रह्मनि जानानै जानो गोनां बिसायख’थियाव आखाय खबजबना भत बिनायनि अनगायै बि टि आर गोरोबथानि गुबुन सासे सागानगिरि प्रमद बर’नि सायाव ओंथि गोयै बिबुंथि लाखियो । बि टि आर गोरोबथाया बारग’ एन डि एफ बिफोरनि थाखाय मोजोमसेबो गनायथाव जायाखै होन्नानै बुङो। एन डि एफ बिनि 34 बोसोर नांबोनायनि फिथायखौ प्रमद बर’आ बि टि आर गोरोबथानि गेजेरजों थगायबाय होन्नानै बुङो। आरो बिसायख’थि फोसावदिंनाय मेलआव इउ पि पि एल दोलोनि आफादगिरि प्रमद बर’खौ रायै-रायैनो फोजोबो।